Model recomandat pentru

ACORD DE PARTENERIAT

##### Părţile

1. *denumirea completă a organizației*, cu sediul în *adresa sediului*, codul fiscal[[1]](#footnote-1) *…,* având calitatea de **Lider parteneriat**/**Partener 1**
2. *denumirea completă a organizației*, cu sediul în *adresa sediului*, codul fiscal *…*, având calitatea de **membru 2/Partener 2**
3. *denumirea completă a organizației*, cu sediul în *adresa sediului*, codul fiscal …, având calitatea de **membru n/Partener n,** *n= numărul total de membri ai parteneriatului*

au convenit următoarele:

##### Obiectul

* 1. Obiectul acestui parteneriat este de a stabili drepturile şi obligațiile părților, contribuția financiară proprie a fiecărei părți la bugetul proiectului, precum și responsabilitățile ce le revin în implementarea activităților aferente proiectului: *titlul proiectului*, care este depus în cadrul **PNRR**, **Componenta 1 Managementul Apei**, **Investiția 1 Extinderea sistemelor de apă și canalizare în aglomerări mai mari de 2 000 de locuitori echivalenți**, prioritizate prin Planul accelerat de conformare cu directivele europene, apel de proiecte ................................. (codificarea apelului)
  2. Cererea de finanțare, inclusiv anexele sale, sunt parte integrantă a acestui acord.

##### Principiile de bună practică ale parteneriatului

* 1. Toți partenerii trebuie să contribuie la realizarea proiectului şi să își asume rolul lor în cadrul proiectului, așa cum acesta este definit în cadrul prezentului Acord de Parteneriat.
  2. Părțile trebuie să se consulte în mod regulat şi să se informeze asupra tuturor aspectelor privind evoluția proiectului.
  3. Toți partenerii trebuie să implementeze activitățile cu respectarea standardelor profesionale şi de etică cele mai înalte.
  4. Partenerii sunt obligați să respecte regulile privitoare la conflictul de interese şi regimul incompatibilităților, iar, în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui.

##### Roluri şi responsabilități în implementarea proiectului

* 1. Rolurile şi responsabilitățile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |
| --- | --- |
| **Organizația** | **Roluri şi responsabilități** |
| Lider de proiect (Partener 1) | Se vor descrie activitățile şi subactivităţile pe care fiecare partener trebuie să le implementeze |
| Partener 2 |  |
| Partener n |  |

* 1. Responsabilități și angajamente financiare între parteneri

Partenerii vor asigura contribuţia la cheltuielile totale ale proiectului aşa cum este precizat în prezentul acord.

|  |  |
| --- | --- |
| **Organizaţia** | **Contribuţia (unde este cazul)** |
| Lider de proiect (Partener 1) | Valoarea contribuţiei (în lei)  Valoarea contribuţiei la valoarea totală a proiectului (%) |
| Partener 2 |  |
| Partener n |  |

(3) Transferul fondurilor de către MMAP se poate efectua în contul/conturile liderului de parteneriat astfel:

|  |  |
| --- | --- |
| **Organizaţia** | **Cod IBAN** |
| Lider de proiect (Partener 1) | Cont pentru cerere de avans/rambursare  Denumire Bancă/Adresă: |

(4) Transferul fondurilor de către Liderul de parteneriat se poate efectua în conturile partenerilor astfel:

|  |  |
| --- | --- |
| **Organizaţia** | **Cod IBAN** |
| Partener 2 | Cont pentru cerere de avans/rambursare  Denumire Bancă/Adresă: |
| Partener n | Cont pentru cerere de avans/rambursare  Denumire Bancă/Adresă: |

##### Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

##### Art. 6. Drepturile şi obligaţiile liderului de proiect (Partenerului 1)

##### Drepturile liderului de parteneriat

##### Liderul de proiect are dreptul să solicite celorlalți parteneri furnizarea oricăror informații şi documente legate de proiect, în scopul elaborării rapoartelor de progres, a cererilor de rambursare.

###### Obligaţiile liderului de parteneriat

##### Liderul de parteneriat (Partener 1) va semna Cererea de finanţare şi Contractul de finanţare.

##### Liderul de parteneriat (Partener 1) va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.

##### Propunerile pentru modificări importante ale proiectului (e.g. activități, parteneri etc.), trebuie să fie convenite cu partenerii înaintea solicitării aprobării de către MMAP

##### Liderul de parteneriat se va asigura de desfășurarea corectă a procedurilor de atribuire a contractelor de achiziție publică, de către ceilalți parteneri, conform normelor în vigoare

##### Liderul parteneriatului este responsabil cu transmiterea cererilor de avans/rambursare către MMAP conform prevederilor contractului de finanţare, conform procedurii.

##### Liderul de parteneriat va asigura transferul de fonduri obținute din procesul de rambursare pentru cheltuielile angajate de către ceilalți parteneri, care au fost certificate ca eligibile.

##### În cazul în care unul din partenerii 2, 3, n, nu duce la îndeplinire una sau mai multe din obligaţiile care le revin (e.g. implementarea unor activități, asigurarea contribuţiei la cofinanțarea proiectului, respectarea normelor în vigoare privind procedura de atribuire a contractelor de achiziție publică), liderul de parteneriat va prelua în totalitate responsabilitatea de a îndeplini aceste obligații sau va înlocui partenerul respectiv.

##### Liderului de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său.

##### Art. 7 Drepturile şi obligaţiile Partenerilor 2, 3, n

##### Drepturile Partenerilor 2, 3, n

##### Cheltuielile angajate de Partenerii 2, 3, n, sunt eligibile în același fel ca şi cheltuielile angajate de către liderul de proiect corespunzător rolurilor avute în proiect.

##### Partenerii au dreptul, prin transfer de către liderul de proiect, la fondurile obținute din procesul de rambursare pentru cheltuielile angajate de către aceștia, care au fost certificate ca eligibile.

##### Partenerii au dreptul să fie consultați cu regularitate de către liderul de proiect, să fie informați despre progresul în implementarea proiectului şi să li se furnizeze, de către liderul de proiect copii ale rapoartelor de progres şi financiare.

##### Partenerii au dreptul să fie consultați, de către liderul de proiect, în privința propunerilor pentru modificări importante ale proiectului (e.g. activități, parteneri etc.), înaintea solicitării aprobării de către MMAP.

###### Obligaţiile Partenerilor 2, 3, n

* 1. Partenerii sunt obligați să pună la dispoziția liderului de proiect documentațiile de atribuire elaborate în cadrul procedurii de atribuire a contractelor de achiziție publică, spre verificare.
  2. Partenerii sunt obligați să transmită copii conforme cu originalul după documentațiile complete de atribuire elaborate în cadrul procedurii de atribuire a contractelor de achiziție publică, în scopul elaborării cererilor de rambursare.
  3. Partenerii trebuie să respecte obligaţiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.
  4. Partenerii sunt obligați să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR.
  5. Partenerii trebuie să respecte prevederile legislației comunitare şi naționale în domeniul, dezvoltării durabile, egalității de șanse, egalității de gen și nediscriminării.
  6. Partenerii sunt obligați să asigure accesul la documente şi informații şi accesul la fața locului al reprezentanților CE, ECA, AA, EPPO, OLAF, DLAF şi DNA, ca urmare a unei adrese de notificare a auditului/controlului.

##### Partenerii sunt obligați să furnizeze liderului de proiect orice informații sau documente privind implementarea proiectului, în scopul elaborării rapoartelor de progres.

* 1. Partenerii sunt responsabili pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele lor.
  2. Partenerii au obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.
  3. Partenerii au obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri.

##### Art. 8 Achiziții publice

1. Achizițiile în cadrul proiectului vor fi făcute de către fiecare membru al parteneriatului, cu respectarea legislației naționale privind achizițiilor publice.

##### Art. 9 Proprietatea

##### Părțile au obligaţia să menţină proprietatea proiectului şi natura activității pentru care s-a acordat finanţare, pe o perioadă de cel puțin 5 ani după finalizare / dare în exploatare şi să asigure exploatarea şi întreținerea în această perioadă.

##### Înainte de sfârșitul proiectului, părțile/partenerii vor conveni asupra modului de acordare a dreptului de utilizare a echipamentelor, bunurilor etc. achiziționate prin proiect, precum și a titlurilor și drepturilor de proprietate intelectuală și industrială privind rezultatele proiectului. Copii ale titlurilor de transfer vor fi atașate raportului final.

##### Părțile au obligaţia de a asigura funcționarea tuturor bunurilor, echipamentelor achiziționate din finanțarea nerambursabilă, la locul de desfășurare a proiectului şi exclusiv în scopul pentru care au fost achiziționate.

1. Părțile au obligaţia să nu înstrăineze, închirieze, gajeze bunurile achiziționate ca urmare a obținerii finanțării prin PNRR, pe o perioadă de 5 ani de la finalizarea proiectului, conform paragrafului (1).

##### Art. 10 Confidențialitate

##### Părțile semnatare ale prezentului acord convin să păstreze în strictă confidențialitate informațiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale doar în scopul de a-şi îndeplini obligaţiile din prezentul Acord de Parteneriat.

##### Art. 11 Legea aplicabilă

##### Prezentului Acord i se va aplica şi va fi interpretat în conformitate cu legea română.

##### Pe durata prezentului Acord, părțile vor avea dreptul sa convină în scris asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc şi nu au putut fi prevăzute în momentul în care s-a încheiat prezentul Acord de Parteneriat.

##### Art. 12 Dispoziții finale

##### Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

**Anexe**

*Se vor enumera și atașa Anexele la acordul de parteneriat, cu prioritate Declarațiile și angajamentele asumate de parteneri care stau la baza Declarațiilor și angajamentelor asumate de Lider odată cu cererea de finanțare depusă la MMAP.*

Întocmit în *număr de exemplare* exemplare, în limba română, câte unul pentru fiecare parte si un original pentru cererea de finanţare.

SAU

Întocmit într-un singur exemplar, sub semnătura electronică extinsă a reprezentanților legali ai partenerilor, certificată în conformitate cu prevederile legale în vigoare.

Semnături

|  |  |  |  |
| --- | --- | --- | --- |
| Lider de parteneriat (Partener 1) | Numele, prenumele şi funcția reprezentantului legal al organizației | Semnătura | Data şi locul semnării |
| Partener 2 | Numele, prenumele şi funcția reprezentantului legal al organizației | Semnătura | Data şi locul semnării |
| Partener 3 | Numele, prenumele şi funcția reprezentantului legal al organizației | Semnătura | Data şi locul semnării |

1. Codul fiscal sau codul TVA, după caz [↑](#footnote-ref-1)